Koma Yewîya Niştimanî ya Kurdîstanî (YNK) ya Parlamentoya Iraqî derheqê hêrişanê dewleta tirke de venga Parlamentoya Iraqî, hukmat, Serekkomarî û Konseya Asayîşî ya Neteweyanê Yewbîyayeyan da.
YNKyî waşt ke huqûqnasanê mîyanneteweyîyan reyde komîteyêke bêra awankerdene û mehkemeyanê neteweyîyan rê gerreyê dewleta tirke bêro kerdene. YNKyî waşt ke zerarê bombardumanî bêro tazmînkerdene.
YNKyî venga hukmatê Iraqî, Wezîrê Karanê Teberî yê Iraqî û Konseya Asayîşî ya Neteweyanê Yewbîyayeyan (NY) da ke wa hêrişanê dewleta tirke vindarnê.
YNKyî derheqê hêrişê 25ê hezîrane de wina vat: ''Heyfo ke nê hêrişî de tay turîstî şehîd û birîndar bîyî. No binpaykerdişê serwerîya erdê Iraqî yo.''
